Магічны рэалізм - Вікіпэдыя

# Магічны рэалізм

### Зьвесткі зь Вікіпэдыі — вольнай энцыкляпэдыі.

Магічны рэалізм — літаратурны кірунак, які характарызуецца зьяўленьнем магічных элемэнтаў у рэалістычным тэксьце. Найвялікшы ўздым гэтага кірунку адбыўся ў Паўднёвай Амэрыцы ў другой палове 20 стагодзьдзя. Зьвязваецца ён перш за ўсё з славутым раманам Габрыэля Гарсіі Маркеса "Сто гадоў самоты", які лічыцца падставовым творам магічнага рэалізму.

Магічны рэалізм як мастацкі кірунак рэалізаваўся ў прозе, паэзіі, выяўленчым мастацтве, а таксама ў кінематаграфіі.

### [рэдагаваць] Рысы магічнага рэалізму

- Прысутнічаюць магічныя элемэнты
- Гэтыя элемэнты выглядаюць натуральна, не тлумачацца
- Пэрсанажы іх прымаюць, не шукаюць у іх лёгікі
- Прысутнасьць вялікай колькасьці пачуцьцёвых элемэнтаў
- Цячэньне часу зьмяняецца ці не ўлічваецца. Часам адбываецца паўтарэньне мінуўшчыны ў сучаснасьці
- Перамена месцаў прычыны і наступства (пэрсанаж пакутуе перад трагічным здарэньнем)
- Прысутнасьць легендарных, міталягічных і фальклёрных элемэнтаў
- Падзеі паказваюцца з розных гледзішчаў
- Можа быць пратэстам супраць таталітарнага рэжыму і калянізацыі
- Адбываецца ўзаемнае пранікненьне мінуўшчыны і сучаснасьці, астральнага і фізычнага ўзроўню, паасобных пэрсанажаў.

### [рэдагаваць] Блізкія кірункі

- Постмадэрнізм
- Сюррэалізм
- Фэнтэзі
- Навуковая фантастыка

### [рэдагаваць] Гісторыя тэрміну

Тэрмін "магічны рэалізм" быў упершыню выкарыстаны нямецкім літаратурным крытыкам Францам Ро для апісаньня рэалізму амэрыканскіх аўтараў 20-х гадоў, які ўтрымліваў рысы іррэальнага і фантастычнага. Тэрмін стаўся папулярным у 20 стагодзьдзі ў такіх аўтараў, як Міхаіл Булгакаў ці Эрнст Юнгер, а таксама ў шматлікіх паўднёваамэрыканскіх пісьменьнікаў (Борхэс, Маркес, Альендэ і інш.)

### [рэдагаваць] Жывапіс

У выяўленчым мастацтве гэты тэрмін часта быў узаемна замяняльным з тэрмінам "постэкспрэсыянізм".

### [рэдагаваць] Аўтары

- Ізабэль Альендэ
- Хорхэ Люіс Борхэс
- Італё Кальвіна
- Хуліё Картасар
- Карляс Фуэнтас
- Гюнтэр Грас
- Габрыэль Гарсія Маркес
- Харукі Муракамі і інш.

Атрымана з «http://be.wikipedia.org../../../%D0%BC/%D0%B0/%D0%B3/%D0%9C%D0%B0%D0%B3%D1%96%D1%87%D0%BD%D1%8B_%D1%80%D1%8D%D0%B0%D0%BB%D1%96%D0%B7%D0%BC.html»

Катэгорыя: Літаратурныя кірункі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Български
- Česky
- Deutsch
- English
- Español
- Esperanto
- Français
- 한국어
- Italiano
- Magyar
- Nederlands
- 日本語
- Norsk (bokmål)
- Polski
- Suomi
- Svenska
- 中文